Општинска управа Општине Блаце–Служба за урбанизам, грађевинарство, комунално-стамбене и имовинско-правне послове, у складу са чл. 45.а Закона о планирању и изградњи ("Службени гласник Републике Србије", бр.72/09 , 81/09-исправка, 64/10-УС, 24/11, 121/2012, 42/2013–одлука УС, 50/2013–одлука УС, 98/2013–одлука УС, 132/2014 и 145/2014), чл. 36.-41. Правилника о садржини, начину и поступку израде докумената просторног и урбанистичког планирања (''Службени гласник РС'' број 64/2015) и закључка Комисије за планове Општине Блаце са 35. седнице, одржане 04.12.2015. године, оглашава: 
РАНИ  ЈАВНИ  УВИД
ПЛАНА  ДЕТАЉНЕ  РЕГУЛАЦИЈЕ 
ЗА  РАДНУ ЗОНУ „ГОРЊА ДРАГУША“
МЕСТО ОДРЖАВАЊА ЈАВНОГ УВИДА: 


Зграда Општине Блаце, ул. Карађорђева бр. 4, канцеларија број 34
ВРЕМЕ ТРАЈАЊА ЈАВНОГ УВИДА: 


15 дана, од 31.10.2016 до 15.11.2016 године. 
Рани јавни увид Плана детаљне регулације за  радну зону „Горња Драгуша“ у КО Горња Драгуша, одржаће се у наредних 15 дана, у периоду од 31.10. - 15.11.2016 године, у згради Општине Блаце, ул. Карађорђева бр. 4 (канцеларија бр. 34),  радним данима од 08 до 15 часова. 
Предмет раног јавног увида је материјал припремљен у почетној фази израде планског документа, (текстуални и графички део), оверен од стране обрађивача Привредног друштва за просторно планирање, пројектовање и инжењеринг “ИСТ УРБАН“ доо Ниш, и биће изложен у аналогном (канцеларија бр. 34) и дигиталном облику (http://www.blace.org.rs/).
Општинска управа, надлежна Служба, организује јавни увид у циљу упознавања јавности са општим циљевима и сврхом израде Плана, могућим решењима за развој просторне целине као и ефектима планирања.
Позивају се органи, организације и јавна предузећа, који су овлашћени да утврђују услове за заштиту и уређење простора и изградњу објеката, да дају мишљење у погледу услова и неопходног обима и степена процене утицаја на животну средину.
Увид је слободан за сва заинтересована правна и физичка лица, која информације и обавештења могу добити у Служби за урбанизам, грађевинарство, комунално-стамбене и имовинско-правне послове Општинске управе Општине Блаце (канцеларија бр. 34, тел: 027/379-210).
У току јавног увида заинтерeсована правна и физичка лица могу поднети примедбе на изложени Нацрт Плана, предајом примедбе у писаном облику на писарницу Општинске управе Општине Блаце, Служби за урбанизам, грађевинарство, комунално-стамбене и имовинско-правне послове.
             У Блацу,                                                  ОПШТИНСКА УПРАВА ОПШТИНЕ БЛАЦЕ

                    21.10.2016 године                                            Служба за урбанизам, грађевинарство,
                                                                              комунално стамбене и имовинско правне послове
